Ekvadoro ir Lietuvos santykiai

Ekvadoro ir Lietuvos santykiai – dvišaliai tarptautiniai santykiai tarp Ekvadoro ir Lietuvos. Diplomatiniai santykiai siekia tarpukarį, kai 1923 m. lapkričio 6 d. Ekvadoras pripažino Lietuvą de jure.

Lietuvai darkart atkūrus nepriklausomybę nuo SSRS, Ekvadoras nepriklausomybę pripažino 1991 m. rugsėjo 2 d., o diplomatiniai santykiai atkurti 1992 m. spalio 30 d.

Abi šalys yra Jungtinių Tautų narės. Ekvadore įsteigti du Lietuvos garbės konsulatai – Gvajakilyje
(konsulinė jurisdikcija apima Gvajakilio, Manabio, Gvajaso, Santa Elenos, Rioso, Oro, Kanjaro, Asuajaus, Lochos, Samora-Činčipės ir Morona Santjago provincijas) ir Kite (konsulinė jurisdikcija apima Kito, Esmeraldaso, Karčio, Imbaburos, Pičinčos, Kotopachio, Santo Domingo de los Cačilaso, Tungurahvos, Pastasos, Napo, Sukumbioso, Oreljanos, Galapagų, Bolivaro ir Čimboraso provincijas). Ekvadoras yra Lietuvai akreditavęs ambasadorių, reziduojantį Švedijoje.

Lietuvoje 2021 m. pradžioje gyveno 21 Ekvadoro pilietis. Ekvadore gyvena nedidelis skaičius lietuvių, o nuo 2020 m. rugsėjo įsteigta vietinė lietuvių bendruomenė.Ekvadoro universiteto dėstytoja, klimatologė Rasa Žalakevičiūtė: „Jaučiu, kad palieku reikšmingą pėdsaką po savęs“ (Pasaulio lietuvis.lt)

 Santykių istorija 

 Ankstyvieji santykiai 
Tarpukariu tarp valstybių buvo užmegzti diplomatiniai santykiai, nors konsulato įsteigta nebuvo.Kraujelis, R., 274 psl. Tikėtina, kad tarpukariu Ekvadore gyveno negausi lietuvių bendruomenė.

Žinoma apie du Ekvadore besidarbavusius lietuvių misionierius. Pirmasis, Alfonsas Girskis, į Ekvadorą atvyko apie 1933 m. ir misionieriavo tarp Ekvadoro indėnų. 1936 m. Lietuvoje leistame žurnale „Ateitis“ publikuoti Alfonso Girskio pasakojimai apie šią šalį.Ateitis. 1936 m. gegužės-birželio. Iliustruotas mėnesinis moksleivių žurnalas. 229–230 psl. Alfonsas Girskis vėliau paliko misionierišką veiklą, grįžo į sovietinę Lietuvą, išleido katalikybę kritikuojančią knygą „Misionieriai tarp indėnų: dokumentinė apybraiža“, propagavo ateizmą.Альфонсас Гирскис: Я – миссионер„LKB KRONIKOS“ LEIDĖJAI IR REPRESIJOS PRIEŠ JUOS (Lietuvos katalikų bažnyčios kronika) Po Antrojo pasaulinio karo į Ekvadorą misionieriauti tarp chibarų indėnų atvyko salezietis Petras MaskolaitisTėviškės žiburiai. 1972 m. lapkričio 2 d. numeris.

Yra duomenų, kad SSRS okupacijos metais Ekvadoras palaikė ryšius su Lietuvos diplomatinėmis atstovybėmis.Kraujelis, R., 199 p. Lietuvos sovietinės okupacijos metais Ekvadoras nepripažino Lietuvos aneksijos de jure, tačau laikėsi pragmatinio požiūrio pripažįstant Baltijos valstybių, įskaitant Lietuvą, inkorporaciją de facto.

 Santykiai po 1991 m. 

Ekvadoras Lietuvos nepriklausomybę pripažino 1991 m. rugsėjo 2 d., o santykiai taro šalių atkurti 1992 m. spalio 30 d. Ekvadoras dar 1994 m. akreditavo savo pirmąjį ambasadorių Lietuvai, o iš Lietuvos pusės Ekvadore buvo paskirta garbės konsulė.

2009 m. Lietuva akreditavo Argentinoje reziduojantį ambasadorių Ekvadorui, tačiau po ekonominės krizės ambasadą 2012 m. uždarius, nebeliko ir Ekvadorui akredituojamo ambasadoriaus. 2012 m. rugsėjo 24 d. Lietuvos užsienio reikalų ministras Audronius Ažubalis su Lietuvos prezidentės Dalios Grybauskaitės vadovaujama delegacija dalyvavo Niujorke vykstančioje Jungtinių Tautų Generalinės Asamblėjos 67-ojoje sesijoje, po kurios susitiko su Ekvadoro užsienio reikalų viceministru Marku Albucha Martinesu aptarė diplomatinių santykių užmezgimo dvidešimetį ir tolesnio dvišalio bendradarbiavimo perspektyvas.UR MINISTRAS SU UGANDOS, EKVADORO BEI SENT VINSENTO IR GRENADINŲ ATSTOVAIS APTARS DVIŠALĖS IR DAUGIAŠALĖS PARTNERYSTĖS PERSPEKTYVAS (Lietuvos užsienio reikalų ministerija)

2015 m. rugsėjo 3 d. tarp Ekvadoro ir Lietuvos pasirašytas memorandumas dėl dvišalių konsultacijų.Pasirašytas Lietuvos ir Ekvadoro memorandumas dėl dvišalių konsultacijų (Lietuvos užsienio reikalų ministerija) 

2016 m. Lietuva skyrė 10 000 eurų humanitarinę pagalbą Ekvadoro Vyriausybei po žemės drebėjimo Ekvadore.Lietuva skyrė humanitarinę pagalbą Fidžiui ir Ekvadorui (Lietuvos Respublikos užsienio reikalų ministerija)  Tų pačių metų rugsė 5 d. Lietuvoje lankėsi Ekvadoro užsienio prekybos ministras Chuanas Karlosas Kasineljis, vizito metu susitikdamas su Lietuvos Užsienio reikalų viceministru Raimundu Karobliu ir aptardamas Ekvadoro prisijungimą prie Europos Sąjungos ir Peru bei Kolumbijos laisvosios prekybos susitarimo.Su Ekvadoro užsienio prekybos ministru aptartos galimybės skatinti dvišalį ekonominį bendradarbiavimą (Lietuvos Respublikos užsienio reikalų ministerija) 

2017 metais Ekvadore įsteigti du Lietuvos garbės konsulatai. Birželio 26 d. įsteigtas konsulatas Kite,Ekvadore atidaromi du Lietuvos garbės konsulatai | 15min.lt taip pat birželį – ir Gvajakilyje (konsulu paskirtas lietuviškų šaknų turintis ekvadorietis Migelis Enrikė Veisonas Čiriboga.Ekvadoro mieste Gvajakilyje oficialiai pradeda veikti Lietuvos garbės konsulatas (Lietuvos Respublikos užsienio reikalų ministerija) 

 Švietimo, mokslo ir technologiniai mainai ir kultūrinis bendradarbiavimas 
Į lietuvių kalbą išversta Ekvadoro rašytojų Alechandro Kariono, Chosė de la Kvadros, Chorchės Ikasos kūrinių.Ekvadoro literatūra – Visuotinė lietuvių enciklopedija (vle.lt)

Ekvadore esančiame Amerikų universitete dirba mokslininkė klimatologė Rasa Žalakevičiūtė. Į Lietuvą studijoms atvyksta studentų iš Ekvadoro.Iš egzotiškų šalių atvykę užsieniečiai įvardijo, kodėl renkasi studijas Lietuvoje (Lrytas.lt) Nors Ekvadoro bendruomenė Lietuvoje labai negausi, kai kurie jų („socialinių tinklų žvaigžde“ tituluojamas Fabianas Sančesas) spėjo išgarsėti.Socialinių tinklų žvaigždė ekvadorietis F. Sanchez: „Lietuva yra turbūt pati saugiausia šalis“ (Etaplius.lt) 

 Ekonominiai santykiai 
2020 m. duomenimis, prekybos apyvarta tarp Lietuvos ir Ekvadoro siekė 26,5 mln. eurų, o Ekvadoras buvo 72-as pagal prekybos apimtis Lietuvos prekybos partneris.

Prekybos balanse vyrauja importas iš Ekvadoro į Lietuvą.

 Eksportas sudaro 3,3 mln. eurų; Ekvadoras yra 105-as pagal prekybos apimtis eksporto partneris.
 Importas sudaro 23,3 mln. eurų; Ekvadoras yra 48-as pagal prekybos apimtis importo partneris. Daugiausiai importuota bananų (58%) ir medienos gaminių (27%).

Tiesioginių užsienio investicijų tarp dviejų šalių 2020 m. nebuvo.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Ekvadoro piliečių skaičius Lietuvoje 5  12  16  21

 Pasiuntinių ir ambasadorių sąrašas 

 Pasiuntiniai Lietuvai 
Sąrašas nėra pilnas
 1994–1996 m. – Ernanas Garderas Ituraldė, pirmasis Ekvadoro ambasadorius Lietuvai (rezidavo Stokholme)
 nuo 2002 m. - Diegas Morenas (rezidavo Stokholme)
 2012-2015 m. (?) – Marijus Anibalis Gereras Murgeitijas (rezidavo Stokholme)
 nuo 2019 m. – Manuelis Antonijas Mechija-Dalmanas (reziduoja Stokholme)

 Pasiuntiniai Ekvadorui 
 2009-2012 m. – Vaclovas Šalkauskas, pirmasis Lietuvos ambasadorius Ekvadoro Respublikai (rezidavo Buenos Airėse)

 Garbės konsulai Ekvadore 
 1994-2015 m. – Džudit Volker

 Garbės konsulai Kite 
 nuo 2017 m. – Raulis Neptalis Charamijlas Andradė

 Garbės konsulai Gvajakilyje 
 nuo 2017 m. – Migelis Veisonas Čiriboga

 Šaltiniai 

 Literatūra 


 Nuorodos 
 Ekvadoras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
 Ekvadoras | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Ekvadoras